Hierdie artikel handel oor die menseklas. Vir die beesras, sien Brahman (bees). Die Brahmane is die klas van opvoeders, wetgewers, geleerdes en predikers in Hindoeïsme. Dit beklee die hoogste posisie onder die vier varnas van Hindoeïsme. Die Afrikaanse woord brahmaan is afgelei van die Sanskrit woord Brāhmana (Brāhman verwys ook na Brahma- wat 'kennis' beteken, Brahman (selfstandige naamwoord) wie oor die 'kennis' beskik. Brahmane word ook Vipra "geleerde" genoem, of Dvija "tweekkeer-gebore". In Boeddhistiese bronne wat in Pali en Prakrit geskryf is, insluitend Ashoka inskripsies, word Brahmane alegmeen Babhans genoem wat die Pali woord vir Brahmane is. Histories het die heersers in noue verhouding met die Brahmane opgetree en op hulle gesteun as raadgewers. Die Brahmane het geleidelik 'n magtiger en invloedryke groep in Indië geword. Dit het gelei tot beskuldigings van diskriminasie teen 'laer' kaste. Brāhmaṇaḥ, selfstandige naamwoord: "1. 'n Man wat aan die eerste van die vier klasse behoort ( varṇas in plaas van die kaste in Apte se Skt-Hindi woordeboek) van die Hindoes, 'n Brāhmaṇa(priester) (gebore uit die mond van Purusha)"; en ब्राह्मण brāhmaṇa, byvoeglike naamwoord, "a.